ועדת הכספים, כנסת 20, פרוטוקול מספר 915, 2018-01-10 10:53

משה גפני: אני פותח את ישיבת ועדת הכספים.

משה גפני: על סדר היום הצעה לסדר-היום בנושא: "מחויבותה של ממשלת ישראל להוביל להקמת אולם התכנסות במרכז ההנצחה בטרבלינקה".

עודד פורר: אנחנו בדיון מעקב.

עודד פורר: הבקשה שלי הייתה שמשרד ראש הממשלה יבוא ויתייחס.

עודד פורר: לפחות משיחה שאני קיימתי עם מי שאחראי על זה במזכירות הממשלה, הוא אמר לי שיש התקדמות.

עודד פורר: הוא אמר לי שהוא צריך עוד לבדוק ומאז נעלמו עקבותיו.

דב חנין: כולל מהישיבה הזאת.

עודד פורר: אני מבין שגם לוועדה נעלמו עקבותיו.

עודד פורר: אני אומר לך אדוני שצריך מישהו להגיע לכאן לתת שני משפטים.

עודד פורר: לא צריך מעבר לזה.

עודד פורר: זאת לא ישיבה ארוכה.

עודד פורר: צריך להבין, ותכף אולי נשמע מהחברים שחלקם יודעים יותר ממי, כי גם נעשים שם צעדים חד צדדיים על ידי הפולנים.

עודד פורר: יש איזשהו ניסיון שהאתר הזה לא ייראה כל כך נורא כפי שהוא היה ואת הדברים הנוראיים שהיו שם, חלקם לא ייראו כל כך נוראיים כפי שהם היו שם.

משה גפני: מה הוא אמר שהתקדם?

עודד פורר: הוא אמר שהיו להם שיחות עם הפולנים.

עודד פורר: יש רק מחלוקת מאיפה יביאו את הכסף.

עודד פורר: אני לא יודע אם זה נכון.

עודד פורר: אני רוצה לשמוע את זה פורמלית.

עודד פורר: יש לנו אחריות לדורות הבאים.

משה גפני: דיברתי עכשיו עם רונן.

משה גפני: יש לו סיבה משפחתית בגינה הוא לא הגיע לדיון.

משה גפני: אני רוצה שתשבו היום כדי שנראה איך אנחנו מתקדמים.

דב חנין: משפט אחד אדוני.

דב חנין: אני מצטרף לדבריו של חבר הכנסת פורר.

דב חנין: אני מאוד מודאג מהניסיונות לשנות את האופי של האתר.

דב חנין: אנחנו חייבים להבין שממד הזמן כאן הוא מאוד חשוב.

עודד פורר: סליחה שאני קוטע אותך.

עודד פורר: אחת הדרישות שלנו היא כן לשנות את האופי של האתר, להקים שם מרכז כינוס שבו אפשר יהיה לקבל מידע על מה היה שם.

דב חנין: בהחלט.

מיקי רוזנטל: זה היה חלק מהדרישות.

מיקי רוזנטל: זה היה חלק מהעניין.

עודד פורר: כן.

דב חנין: אנחנו צריכים להבין שאנחנו נמצאים בסוג של מרוץ נגד הזמן.

דב חנין: לממשלת פולין, כחלק ממהלך הרבה יותר גדול, יש תפיסות משלה שיש לנו ויכוח אתה לגבי מה קרה בכלל במלחמת העולם השנייה ומה היה מקומם של הפולנים בתוך הסיפור הזה, והם עושים את העשייה מהכיוון שלהם.

דב חנין: יהיה הרבה יותר מסובך לבוא ולהגיד שעכשיו אנחנו רוצים לעשות כל מיני דברים באתר של מחנה ההשמדה טרבלינקה בזמן שהם כבר ייצרו את הפתרונות שלהם ואת הכיוון שלהם.

דב חנין: לכן ממד הזמן כאן הוא מאוד חשוב.

דב חנין: אני מתנצל שאני עולה לשאילתה דחופה.

משה גפני: אני מסיים את הדיון.

משה גפני: אני לא יכול להמשיך אחרי 11:00.

<רפי חוטר: אני קשור לנושא בזמן האחרון יותר ויותר.

<רפי חוטר: אני קשור גם בעבודות משפחתיות על הנושא, עניין אישי, וגם כחבר העמותה הפרלמנטרית למען זיכרון השואה וכולי.

<רפי חוטר: אני הייתי באיזה מסע לפני עשרים שנים באזור ובאמת זה ממש איום ונורא מהבחינה הזו שאי אפשר היה לשבת באיזשהו מקום ולדבר ולהראות וכדומה.

<רפי חוטר: ידוע לכם מה יש שם.

<רפי חוטר: אין שום דבר שאפשר "להתגאות" בו.

<רפי חוטר: מוצאי במשפחה של אימא שהגיעה ממקדוניה עוד לפני מלחמת העולם השנייה ושלוש דודות שלי שלא הכרתי נשלחו לטרבלינקה כמו יהדות מקדוניה כולה.

משה גפני: אנחנו מדברים על האתר שם.

<רפי חוטר: כואב הלב שאתה לא יכול להצביע, לדבר, להשריש את השואה כפי שהייתה במקום הנורא הזה שמהרבה בחינות הוא יחיד במינו.

משה גפני: היה מדובר שיהיה שיתוף פעולה.

משה גפני: בישיבה הקודמת שהעלה חבר הכנסת עודד פורר.

עודד פורר: יש שיתוף פעולה עם הפולנים.

<רפי חוטר: השאלה מה קורה.

<רפי חוטר: עד עכשיו היו שתי ישיבות.

<רפי חוטר: קראתי את הפרוטוקול של הישיבה הראשונה וגם את ישיבת המעקב.

משה גפני: לא מתקדם שיתוף הפעולה אתם?

<רפי חוטר: השאלה מה התקדם בכיוון הזה.

עודד פורר: זאת המחלוקת מול הממשלה.

עודד פורר: אני חושב שהדבר הנכון הוא שהממשלה תקבל החלטה.

עודד פורר: תקבל החלטת ממשלה ותפעיל ביצוע על מי משרי הממשלה לקדם את העניין הזה מול הפולנים.

עודד פורר: אנחנו הרי לא זרוע ביצועית.

עודד פורר: אנחנו בסך הכול יכולים בפיקוח שלנו כל פעם לנסות לגרור אותם ולדחוף אותם לעשות את זה.

עודד פורר: זאת לפחות הדרישה שאני העליתי.

משה גפני: אני אסכם כדלהלן.

משה גפני: אנחנו צריכים לסיים את הישיבה.

משה גפני: אני מבקש שתשב עם עורך דין רונן פרי.

<שאול גטניו: אני היחידה מבני המשפחה ששרדתי.

<שאול גטניו: אף אחד לא נשאר בחיים.

<שאול גטניו: אני ממקדוניה.

<שאול גטניו: חשוב מאוד שיצוין שם על יהדות מקדוניה ויוון.

<שאול גטניו: מי שעשה את זה, אלה לא הגרמנים אלא הבולגרים.

עודד פורר: לא נדע לומר בדיון הזה איך אנחנו מציינים שם ומה אנחנו שמים.

משה גפני: אנחנו כמובן נתייחס לזה בחיוב אבל קודם נגיע לשם.

<שאול גטניו: יש משהו שאולי חשוב לי מאוד להגיד והוא לא ישירות לנושא.

<שאול גטניו: עיריית ירושלים הקימה בדרך חברון פינת אלבק, הקימה אנדרטה: מודים לעם הבולגרי על הצלת עשרות אלפי יהודים מבולגריה.

<שאול גטניו: אבל מקדוניה הייתה בשליטה של הבולגרים באותו זמן וגם יוון.

<שאול גטניו: הם שלחו למוות ואיש לא שרד לא רק מהמשפחה שלי אלא כמו שאמרתי בפעם הקודמת - - -

משה גפני: פנית לעירייה?

<שאול גטניו: זה בדיוק מה שאני רוצה לומר.

<שאול גטניו: נתתי מכתב לגברת שרה נתניהו ביד, לגילה גמליאל ביד, לנשיא המדינה שני מכתבים ביד.

מיקי רוזנטל: קיבלת תשובה?

<שאול גטניו: אין תשובה.

מיקי רוזנטל: מתי שלחת את זה?

<שאול גטניו: תן לי לדבר בבקשה.

מיקי רוזנטל: אני רוצה לעזור לך.

<שאול גטניו: עיריית ירושלים התחילה לשחק אתי במכתבים.

<שאול גטניו: עד שביום ירושלים נתתי מכתב לראש העיר שנתן לי תשובה.

<שאול גטניו: בתשובה אין שום אזכור למקדוניה.

<שאול גטניו: שום דבר.

<שאול גטניו: אני רוצה שתהיה ועדת האזכור לרצח יהודי מקדוניה.

משה גפני: מר גטניו, אנחנו לא עיריית ירושלים אבל אנחנו רוצים לעזור לך.

משה גפני: אם תעביר לי את המכתבים, אני אפנה לראש עיריית ירושלים ואני אציין בפניו את המכתב שאתה נתת לו.

משה גפני: אני לא יודע אם אני יכול או לא, אבל אני יכול לבקש ממנו.

משה גפני: על פניו הטענה שלך צודקת והיא ברת תיקון.

משה גפני: אפשר לתקן את זה.

משה גפני: לגבי מה שאתם מעלים, לגבי מקדוניה ויוון.

משה גפני: נגיע לגשר, נעבור אותו.

משה גפני: אני לא חושב שזאת תהיה הבעיה.

משה גפני: רק שנגיע לגשר.

משה גפני: אני רוצה לבקש שתשב עם רונן פרץ היום ותגיד לי מה הסיכום אתו.

מיקי רוזנטל: שלח גם לי.

מיקי רוזנטל: זה חשוב לי.

עודד פורר: אני אוציא סיכום בכתב שאפשר יהיה להפיץ לחברי הוועדה.

משה גפני: בסדר.

מיקי רוזנטל: שלח את הסיכומים כי הם חשובים גם לי.

משה גפני: בסדר.

משה גפני: תודה רבה.

משה גפני: הישיבה נעולה.